
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 61 

21 Απριλίου 1997 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 67 

Εθνικό Κέντρο Πιστοποίησης Δομών Συνεχιζόμενης 
Επαγγελματικής Κατάρτισης και Συνοδευτικών 
Υποστηρικτικών Υπηρεσιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 22 του ν. 2469/97 "περιο¬ 
ρισμός και βελτίωση της αποτελεσματικότητας των κρα¬ 
τικών δαπανών" (Α.38) 

2. Τις διατάξεις της παρ. 1 του άρθρου Ιθτουν. 1558/85 
“Κυβέρνηση και Κυβερνητικά Όργανα" (Α.137). 

3. Τις διατάξεις της παρ. 2α του άρθρου 1 του ν. 
2469/97. 

4. Το γεγονός ότι από την εφαρμογή του παρόντος δια¬ 
τάγματος προβλέπεται να προκληθεί δαπάνη ύψους 
300 εκατομμυρίων δραχμών περίπου η οποία θα βαρύνει 
για τα έτη 97-99 τις χρηματοδοτήσεις της Ευρωπαϊκής 
Ένωσης και το Λογαριασμό για την Απασχόληση και 
Επαγγελματική Κατάρτιση (Λ.Α.Ε.Κ). 

5. Την με αριθμό 158/1997 γνωμοδότηση του 
Συμβουλίου της Επικράτειας, με πρόταση των Υπουργών 
Οικονομικών και Εργασίας και Κοινωνικών Ασφαλίσεων, 
αποφασίζουμε: 

Άρθρο 1 
Φορέας 

1. Το νομικό πρόσωπο ιδιωτικού δικαίου με την επωνυ¬ 
μία “Εθνικό Κέντρο Πιστοποίησης Δομών Συνεχιζόμενης 
Επαγγελματικής Κατάρτισης και Συνοδευτικών 
Υποστηρικτικών Υπηρεσιών”, που ιδρύθηκε με το άρθρο 
22 του ν. 2469/97 (Α.38) και αποκαλείται εφεξής στο πα¬ 
ρόν ως “κέντρο", έχει διοικητική και οικονομική αυτοτέ¬ 
λεια, εποπτεύεται από τον Υπουργό Εργασίας και 
Κοινωνικών Ασφαλίσεων και εδρεύει στην Αθήνα, (άρθρο 
22 παράγραφος 1 εδάφιο α’ και β'του Ν. 2469/1997). 

2. Τη Διοίκηση του Κέντρου ασκούν : α) Το Διοικητικό 
Συμβούλιο, β) ο Πρόεδρος του Δ.Σ. και γ) ο Γενικός 
Διευθυντής. (άρθρο 22 παράγραφος 5 του Ν. 2469/1997). 

3. Με απόφαση του εποπτεύοντος Υπουργού δύναται 
να συνιστώνται παραρτήματα του Κέντρου σε άλλες διοι¬ 
κητικές περιφέρειες της χώρας, όχι όμως περισσότερα 


του ενός ανάπεριφέρεια, (άρθρο 22 παράγραφος 1 εδά¬ 
φιο γ' του Ν. 2469/1997). 

Άρθρο 2 

Σκοποί - Αρμοδιότητες - Μέσα 

1. Οι σκοποίτου Κέντρου είναι: 

α. Η ανάπτυξη και εφαρμογή του Εθνικού Συστήματος 
Πιστοποίησης της Συνεχιζόμενης Επαγγελματικής 
Κατάρτισης (Σ.Ε.Κ.) και των Συνοδευτικών 
Υποστηρικτικών Υπηρεσιών (Σ.Υ.Υ.), που περιλαμβάνει ει¬ 
δικότερα την πιστοποίηση των Κέντρων παροχής συνεχι¬ 
ζόμενης επαγγελματικής κατάρτισης των προγραμμά¬ 
των Σ.Ε.Κ., των εκπαιδευτών Σ.Ε.Κ. της παρεχόμενης κα¬ 
τάρτισης καθώς και των Κέντρων παροχής Σ.Υ.Υ. και των 
στελεχών Σ.Υ.Υ. 

β. Η ανάπτυξη και καθιέρωση της τυπικής πιστοποίησης 
της Συνεχιζόμενης Επαγγελματικής Κατάρτισης, με στό¬ 
χο την αναγνώριση και κατοχύρωση ειδικοτήτων αντι¬ 
στοίχων της παρεχόμενης συνεχιζόμενης κατάρτισης, 
σύμφωνα με τα δεδομένα και τις ανάγκες της ελληνικής 
αγοράς εργασίας, αλλά και τα όσα ισχύουν, σχετικώς, 
στα κράτη-μέλη της Ευρωπαϊκής Ένωσης. 

γ. Η εν γένει εναρμόνιση του Συστήματος Συνε¬ 
χιζόμενης Επαγγελματικής Κατάρτισης με το Σύστημα 
της Αρχικής Επαγγελματικής Εκπαίδευσης και 
Κατάρτισης. 

δ. Η μελέτη και ανάπτυξη των προδιαγραφών και κριτη¬ 
ρίων πιστοποίησης των Δομών Σ.Ε.Κ. και Σ.Υ.Υ., τωνπρο- 
γραμμάτων Σ.Ε.Κ., των εκπαιδευτών Σ.Ε. Κ. και στελεχών 
Σ.Υ.Υ. και της παρεχόμενης κατάρτισης - σπουδών των 
καταρτιζομένων. 

ε. Η μελέτη και ο προγραμματισμός των αναγκών σε 
Πιστοποιημένες Δομές Σ.Ε.Κ. και Σ.Υ.Υ. στο επίπεδο χώ¬ 
ρας, περιφέρειας και Νομού, σε συνεργασία με το 
Υπουργείο Εργασίας και άλλους συναρμόδιους Φορείς, 
Κέντρα και Ινστιτούτα. 

στ. Η εξασφάλιση των προϋποθέσεων και η εξυπηρέτη¬ 
ση των στόχων που ρητά αναφέρονται στο Β_ Κοινοτικό 
Πλαίσιο Στήριξης για την Ελλάδα, και αφορούντον άξονα 
“Ανάπτυξη του Ανθρώπινου Δυναμικού και Προώθηση 
της Απασχόλησης" και ειδικότερα την ανάπτυξη του συ¬ 
στήματος πιστοποίησης, (άρθρο 22 παράγραφος 2 του 
Ν. 2469/1997). 

2. Γιατην υλοποίηση των σκοπώντουτο Κέντρο, πραγ¬ 
ματοποιεί κάθε αναγκαίο έργο, ιδιαίτερα δε: 

α. Προωθεί την ανάπτυξη, οργάνωση και εφαρμογή των 
διαδικασιών πιστοποίησης, ελέγχου και αξιολόγησης των 
Δομών Σ.Ε.Κ. και Σ.Υ.Υ. σε κπριακή και υλικοτεχνική υπο¬ 
δομή, σε εκπαιδευτικό προσωπικό και άλλο ατελεχιακό 
δυναμικό Σ.Ε.Κ. και σε στελεχιακό δυναμικό Σ.Υ.Υ. καθώς 
και των διαδικασιών της αξιολόγησης και πιστοποίησης 
της παρεχόμενης συνεχιζόμενης επαγγελματικής κατάρ¬ 
τισης. 

β. Προβαίνει στην κατάρτιση Μητρώων Πιστοποιημέ¬ 
νων Δομών Συνεχιζόμενης Επαγγελματικής Κατάρτισης 
και Συνοδευτικών Υποστηρικτικών Υπηρεσιών, 
Εκπαιδευτών, Στελεχών Σ.Υ.Υ. και Ελεγκτών- 
Αξιολογητών Δομών Σ.Ε.Κ. και Σ.Υ.Υ. 

γ. Υποβάλλει προτάσεις στο Εθνικό Συμβούλιο 
Επαγγελματικής Κατάρτισης και Απασχόλησης 
(Ε.Σ.Ε.Κ.Α.) και στον Υπουργό Εργασίας και Κοινωνικών 
Ασφαλίσεων για τη χάραξη κατευθύνσεων και το σχεδία¬ 
σμά και τον προγραμματισμό μέτρων πολιτικής για τη συ¬ 
νεχή βελτίωση και παραπέρα ανάπτυξη του "Εθνικού 
Συστήματος Πιστοποίησης Δομών Σ.Ε.Κ. και Σ.Υ.Υ.” 

δ. Ασκεί τον συνεχή έλεγχο και αξιολόγηση της λει¬ 
τουργίας των πιστοποιημένων Δομών Σ.Ε.Κ. και Σ.Υ.Υ. 

3. Τα μέσα υλοποίησης για την αποτελεσματική πραγ¬ 
ματοποίηση των σκοπών του είναι ιδιαίτερα: 

α. Η συνεργασία και η σύναψη συμβάσεων με αντίστοι¬ 
χους αναγνωρισμένους φορείς του δημόσιου ή ιδιωτικού 
τομέα άλλων χωρών, ή με αντίστοιχα Κέντρα της Ε.Ε. αλ¬ 
λά και με πρόσωπα αναγνωρισμένου επιστημονικού κύ¬ 
ρους, για θέματα αρμοδιότητας του Κέντρου. 

β. Η διοργάνωση συνεδρίων, ημερίδων και σεμιναρίων 
σχετικά με τα θέματα αρμοδιότητάς του. 

γ. Η εκπόνηση και ανάθεση μελετών σχετικών με την πι¬ 
στοποίηση σε αναγνωρισμένου κύρους νομικά ή φυσικά 
πρόσωπα της ημεδαπής ή αλλοδαπής. 

δ. Η μελέτη, ανάπτυξη, οργάνωση και υλοποίηση πιστο¬ 
ποιημένων προτύπων αναλυτικών προγραμμάτων Σ.Ε.Κ. 
και προγραμμάτων εκπαίδευσης εκπαιδευτών Σ.Ε.Κ. και 
στελεχών Σ.Υ.Υ. 

ε. Η μελέτη και ανάπτυξη της λειτουργικής διασύνδε¬ 
σης των πιστοποιημένων προγραμμάτων Σ.Ε.Κ. με τα τυ¬ 
ποποιημένα προγράμματα παρεμφερών ειδικοτήτων του 
συστήματος της αρχικής επαγγελματικής εκπαίδευσης 
και κατάρτισης. 

στ. Η συγκρότηση ομάδων ελέγχου και αξιολόγησης με 
τη συμμετοχή εξωτερικών συνεργατών με υψηλά σχετικά 
προσόντα. 

ζ. Η προώθηση απευθείας επικοινωνίας και συνεργασία 
με τις αρμόδιες διευθύνσεις και όργανα του Υπουργείου 
Εργασίας και της Ε.Ε. και συνεργασία εν γένει με τις αρ¬ 
μόδιες υπηρεσίες Υπουργείων και της Ευρωπαϊκής 
Επιτροπής για θέματαπου άπτονταιτων σκοπώντου. 

η. Η συνεργασία και η σύναψη συμβάσεων για θέματα 
αρμοδιότητάς του με Οργανισμούς, Κέντρα και 
Ινστιτούτα της ημεδαπής και αλλοδαπής εξειδικευμένα 
σε θέματα Απασχόλησης, Επαγγελματικής Εκπαίδευσης 
και Κατάρτισης, καθώς και σε θέματα Αποκλεισμού από 
την Αγορά Εργασίας για ζητήματα αρμοδιότητας του 
Κέντρου, (άρθρο 22παράγραφος 3του Ν. 2469/1997). 

Άρθρο 3 

Συγκρότηση, θητεία του Διοικητικού Συμβουλίου 

1. Το διοικητικό συμβούλιο του Κέντρου αποτελείται α¬ 
πό: 


α. τον Πρόεδρο, ο οποίος πρέπει να είναι επιστήμονας 
με επαρκή γνώση και εμπειρία στη διοίκηση και σε θέμα¬ 
τα ανθρώπινων πόρων ή επαγγελματικής εκπαίδευσης- 
κατάρτισης ή αγοράς εργασίας ή εργασιακών σχέσεων. 

Ο Πρόεδρος αναπληρώνεται σε περίπτωση απουσίας ή 
κωλύματος από το μέλος του Δ.Σ. Διευθυντή της 
Διεύθυνσης Ελέγχου και Αξιολόγησης της Γενικής 
Γραμματείας Διαχείρισης Κοινοτικών Πόρων του 
Υπουργείου Εργασίας και Κοινωνικών Ασφαλίσεων. 

Ο Πρόεδρος ορίζεται από τον Εποπτεύοντα Υπουργό, 
β, τον Διευθυντή της Δ/νσης Ελέγχου και Αξιολόγησης 
της Γενικής Γραμματείας Διαχείρισης Κοινοτικών Πόρων 
του Υπουργείου Εργασίας και Κοινωνικών Ασφαλίσεων, 
με αναπληρωτή Τμηματάρχη της ίδιας Διεύθυνσης. 

γ. Τον Διευθυντή μίας εκ των αρμοδίων Δ/νσεων της 
Γ ενικής Γ ραμματείας Διαχείρισης Κοινοτικών Πόρων του 
ΥΠΕΘΟ, με αναπληρωτή Τμηματάρχη της ίδιας 
Διεύθυνσης. 

δ. Έναν εκπρόσωπο του Οργανισμού Απασχόλησης 
Εργατικού Δυναμικού (ΟΑΕΔ) ο οποίος πρέπει να είναι υ¬ 
πάλληλος του οργανισμού, με ανώτατη επιστημονική 
μόρφωση και αποδεδειγμένη επαγγελματική εμπειρία 
τουλάχιστον δέκα (10) ετών σε θέματα επαγγελματικής 
κατάρτισης και αγοράς εργασίας ή με μεταπτυχιακή εξει- 
δίκευση και επαρκή επαγγελματική εμπειρία στα παρα¬ 
πάνω θέματα, με αναπληρωτή του υπάλληλο του Ο.Α.Ε.Δ. 
με τα αντίστοιχα προσόντα. 

ε. Έναν εκπρόσωπο του Οργανισμού Επαγγελματικής 
Εκπαίδευσης και Κατάρτισης (ΟΕΕΚ) ο οποίος πρέπει να 
είναι υπάλληλος μόνιμος ή με απόσπαση, με ανώτατη επι¬ 
στημονική μόρφωση και επαρκή επαγγελματική εμπειρία 
κατά προτίμηση σε θέματα Πιστοποίησης Δομών ή 
Προγραμμάτων Επαγγελματικής Εκπαίδευσης και 
Κατάρτισης, με αναπληρωτή του Υπάλληλο του Ο.Ε.Ε.Κ. 
με τα αντίστοιχα προσόντα. 

στ. Έναν εκπρόσωπο της Οικονομικής και Κοινωνικής 
Επιτροπής (Ο.Κ.Ε.) μέλος της Ολομέλειας με επαρκή ε¬ 
μπειρία και γνώση σε θέματα πολιτικών απασχόλησης και 
κατάρτισης ή αγοράς εργασίας, με αναπληρωτή του άλ¬ 
λο εκπρόσωπο της Ο.Κ.Ε. μετά αντίστοιχα προσόντα. 

ζ. Έναν εμπειρογνώμονα, με αναγνωρισμένο μεταπτυ¬ 
χιακό τίτλο σπουδών και με επαγγελματική εμπειρία 
τουλάχιστον δέκα (10) ετών, σε θέματα Απασχόλησης, 
Εκπαίδευσης ή και Κατάρτισης, αποκλεισμού από την α¬ 
γορά εργασίας καθώς και σχεδιασμού ή διαχείρισης ή α¬ 
ξιολόγησης διαρθρωτικών παρεμβάσεων των 
Ευρωπαϊκών Διαρθρωτικών Ταμείων στον Τομέα 
Ανθρωπίνων Πόρων, με αναπληρωτή του εμπειρογνώμο¬ 
να με τα αντίστοιχα προσόντα. 

2. Η θέση του Προέδρου του Διοικητικού Συμβουλίου 
δεν είναι πλήρους και αποκλειστικής απασχόλησης, και οι 
αποδοχές του θα καθορίζονται σύμφωνα με τις ισχύου- 
σες διατάξεις με απόφαση του αρμόδιου Υπουργού μετά 
από γνώμη του Δ.Σ. του Κέντρου. 

3. Οι υπηρεσίες και οργανισμοί που προβλέπει η παρά¬ 
γραφος 1 του παρόντος άρθρου υποδεικνύουν τα μέλη 
τους μέσα σε προθεσμία είκοσι (20) ημερών από την σχε¬ 
τική πρόσκληση του Υπουργού Εργασίας και Κοινωνικών 
Ασφαλίσεων. Σε περίπτωση μη έγκαιρης υποβολήςτων α¬ 
νωτέρω υποδείξεων, ο Υπουργός Εργασίας και 
Κοινωνικών Ασφαλίσεων προβαίνει και χωρίς τις υποδεί¬ 
ξεις στο διορισμό των εκπροσώπων ή υπαλλήλων αυτών 
των φορέων. 

4. Ο Πρόεδρος και τα Μέλη του Δ.Σ. δεν μπορούν να έ¬ 
χουν οποιαδήποτε άμεΟη ή έμμεση σχέση οικονομικού 
χαρακτήρα ή συγγενικού δεσμού πρώτου βαθμού, ή ο¬ 
ποιοσδήποτε μορφής σχέση ή συνεργασία ή εκπροσώπη¬ 
ση ή συμμετοχή σε όργανα Διοίκησης, με Φορείς που λει¬ 
τουργούν Δομές Σ.Ε.Κ. ή Σ.Υ.Υ. ή με μητρικούς Φορείς αυ¬ 
τών ή με φορείς που έχουν την ευθύνη ή εποπτεία αυτών 
ή εκπροσώπηση σ' αυτούς, η πιστοποίηση των οποίων α¬ 
ποτελεί αντικείμενο του Κέντρου. Δεν συνιστά κώλυμα η 
εργασιακή σχέση των εκπροσώπων του Ο.Α.Ε.Δ. και 
Ο.Ε.Ε.Κ. με φορείς του προηγουμένου εδαφίου. 

5. Το Διοικητικό Συμβούλιο συγκροτείται με απόφαση 
του Υπουργού Εργασίας και Κοινωνικών Ασφαλίσεων που 
δημοσιεύεται στην Εφημερίδα της Κυβερνήσεως. 

6. Η θητείατου Διοικητικού Συμβουλίου είναιτριετής, με 
δυνατότητα ανανέωσης. 

7. Το Διοικητικό Συμβούλιο συγκαλείται ύστερα από 
πρόσκληση του Προέδρου του σετακτικές συνεδριάσεις, 
τουλάχιστον μία φορά κάθε μήνα. Συνεδριάζει επίσης έ¬ 
κτακτα μετά από πρόσκληση του Προέδρου του ή όταν το 
ζητήσει ο εποπτεύων το Κέντρο Υπουργός ή τρία τουλά¬ 
χιστον μέλη του Δ.Σ. Ο Πρόεδρος του Δ.Σ. καθορίζει τα 
θέματα της ημερήσιας διάταξης, στα οποία περιλαμβάνει 
επίσης τα θέματα που προτείνονται από τα μέλη του και α¬ 
πό το Γενικό Διευθυντή του Κέντρου και προεδρεύει στις 
συνεδριάσεις του Δ.Σ. Το Δ.Σ. βρίσκεται σε απαρτία όταν 
είναι παρόντα τουλάχιστον πέντε (5) από τα μέλη του, συ¬ 
μπεριλαμβανομένου σ’ αυτά και του Προέδρου ή του α¬ 
ναπληρωτή του. Οι αποφάσειςτου Δ.Σ. λαμβάνονται κατά 
πλειοψηφίατων παρόντων μελώντου. Σε περίπτωση ισο- 
ψηφίας υπερισχύει η άποψη με την οποία συντάσσεται ο 
Πρόεδρος του Δ.Σ.. Χρέη εισηγητή στο Δ.Σ. ασκεί ο 
Γενικός Διευθυντής του Κέντρου. Χρέη Γραμματέως α¬ 
σκεί υπάλληλος του Κέντρου, οριζόμενος με απόφαση 
του Δ.Σ. ύστερα από εισήγηση του Γ ενικού Διευθυντή. 

8. Χρέη γραμματέα και αναπληρωτή του στο Διοικητικό 
Συμβούλιο εκτελούν υπάλληλοι του Κέντρου που ορίζο¬ 
νται από το Διοικητικό Συμβούλιο ύστερα από εισήγηση 
του Γενικού Διευθυντή του Κέντρου. Μέχρι την στελέχω- 
ση του Κέντρου χρέη προσωρινού γραμματέα εκτελεί υ¬ 
πάλληλος του Υπουργείου Εργασίας και Κοινωνικών 
Ασφαλίσεων που ορίζεται στην απόφαση του αρμόδιου 
Υπουργού με την οποία ορίζεται το Διοικητικό Συμβούλιο 
του Κέντρου. 

Άρθρο 4 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο διοικητικό 
όργανο του Κέντρου, χαράσσειτις γενικές κατευθύνσεις 
των δραστηριοτήτωντου Κέντρου για την εκπλήρωση των 
σκοπών και αρμοδιοτήτων αυτού και αποφασίζει για όλα 
τα θέματα που αφορούν τη διοίκηση και την ενγένει λει¬ 
τουργία του Κέντρου, τη διαχείριση των πόρων του και 
της περιουσίας του καθώς και την ανάπτυξη και εφαρμο¬ 
γή του έργου της πιστοποίησης. 

2. Ειδικότερατο Διοικητικό Συμβούλιο του Κέντρου έχει 
αρμοδιότητα να: 

α. Προσλαμβάνει το Γ ενικό Διευθυντή και το προσωπικό 
του Κέντρου. 

β. Εγκρίνει, ύστερα από εισήγηση του Γενικού 
Διευθυντή του Κέντρου: 

(α) τον κανονισμό οργάνωσης, λειτουργίας και κατά¬ 
στασης προσωπικού του Κέντρου. 


(β) το ετήσιο πρόγραμμα δράσης και τον αντίστοιχο 
προϋπολογισμό, καθώς και τον απολογισμό και ισολογι¬ 
σμό του Κέντρου. 

(γ) τον κανονισμό οικονομικής διαχείρισης, προμηθειών 
και ελέγχου. 

(δ) τις μελέτες, προγράμματα και δραστηριότητες που 
ανάγονται στις αρμοδιότητες του Κέντρου και λαμβάνει 
αποφάσεις και μέτρα για την απρόσκοπτη, ταχεία και α¬ 
ποτελεσματική διεκπεραίωση αυτών. 

(ε) την αναλυτική ετήσια έκθεση δραστηριοτήτων και 
προοπτικώντου Κέντρου. 

γ. Προτείνει στον Υπουργό Εργασίας και Κοινωνικών 
Ασφαλίσεων την ίδρυση παραρτημάτων του Κέντρου, ύ¬ 
στερα από εισήγηση του Γενικού Διευθυντή. 

δ. Προβαίνει, ύστερα από εισήγηση του Γενικού 
Διευθυντή, στη σύσταση νέων τομέων ή τμημάτων, γρα¬ 
φείων του Κέντρου ή κατάργηση ήδη υπαρχόντων. 

ε. Ασκεί πειθαρχική εξουσία στο προσωπικό του 
Κέντρου, ή να εξουσιοδοτεί για αυτό με απόφασή του το 
Γενικό Διευθυντή του Κέντρου, σύμφωνα με τα προβλε- 
πόμενα στον Εσωτερικό Κανονισμό Λειτουργίας αυτού. 

στ. Εξουσιοδοτεί με απόφασή του άλλα όργανα του 
Κέντρου να ασκούν αρμοδιότητες του ή να υπογράφουν 
πράξεις και έγγραφα του Κέντρου. 

ζ. Συγκροτεί επιτροπές ή Ομάδες Εργασίας από τα μέ¬ 
λη του και τα στελέχη του Κέντρου ή και με τη συμμετοχή 
στελεχών, επιστημόνων και εμπειρογνωμόνων του δημο¬ 
σίου ή ιδιωτικού τομέα, της ημεδαπής ή αλλοδαπής, για 
τη μελέτη και εισήγηση ειδικών θεμάτων αρμοδιότητας 
του Κέντρου, ύστερα από εισήγηση του Γενικού 
Διευθυντή. · 

η. Μεριμνά για την προώθηση των συνεργασιών που α- 
ναφέρονται ρητά στους σκοπούς του Κέντρου. 

3. Οι αποφάσειςτου Δ.Σ. του Κέντρου που αφορούντις 
αρμοδιότητες που αναφέρονται στα εδάφια β.(α), β.(β), 
και δ της προηγούμενης παραγράφου, καθώς και στη 
πρόσληψη του Γενικού Διευθυντή του Κέντρου, υποβάλ¬ 
λονται προς έγκριση στον Υπουργό Εργασίας. 

4. Όσον αφορά την ανάπτυξη και εφαρμογή του έργου 
της πιστοποίησης, το Δ.Σ. του Κέντρου έχει αρμοδιότητα 
να: 

α’. Καθορίζει και αναπροσαρμόζει, ύστερα από εισήγη¬ 
ση του Γ ενικού Διευθυντή, τα κριτήρια και τις διαδικασίες 
ελέγχου, πιστοποίησης και αξιολόγησης που ανάγονται 
στις αρμοδιότητες του Κέντρου. 

β'. Προγραμματίζει και καθορίζει, ύστερα από εισήγη¬ 
ση του Γενικού Διευθυντή, τις ανάγκες σε Πιστοποιη¬ 
μένες Δομές Σ.Ε.Κ. & Σ.Υ.Υ., καθώς και σε εκπαιδευτές 
Σ.Ε.Κ. και στελέχη Σ.Υ.Υ. 

γ'. Συγκροτεί, ύστερα από εισήγηση του Γ ενικού Διευ¬ 
θυντή, τις Γνωμοδοτικές Επιτροπές Πιστοποίησης. 

δ'. Αποφασίζει, ύστερα από εισήγηση των Γνωμοδοτι- 
κών Επιτροπών Πιστοποίησης των Δομών Σ.Ε.Κ. και 
Σ.Υ.Υ,. τη βαθμολόγηση και τη χορήγηση ή μη της πιστο¬ 
ποίησης. 

ε'. Αποφασίζει, σύμφωνα με τις ισχύουσες κατά περί¬ 
πτωση διαδικασίες πιστοποίησης, τη χορήγηση ή μη πι¬ 
στοποίησης της εκπαίδευσης εκπαιδευτών Σ.Ε.Κ. και 
στελεχών Σ.Υ.Υ. καθώς και των προτύπων αναλυτικών 
προγραμμάτων σπουδών Σ.Ε.Κ.. 

οτ’. Αποφασίζει, κατόπιν ελέγχων και ύστερα από εισή¬ 
γηση του Γενικού Διευθυντή, την άρση της πιστοποίησης 
και την επιβολή των λοιπών προβλεπομένων κυρώσεων. 

ζ’. Αποφασίζει, ύστερα από εισήγηση του Γ.Δ., για την 
παροχή υπηρεσιών προς τρίτους που άπτονται των σκο- 
πώντου κέντρου. 

η'. Εξουσιοδοτεί με απόφασή του το Γενικό Διευθυντή 
του Κέντρου για τη συγκρότηση Επιτροπών Ελέγχου και 
Αξιολόγησης των ήδη πιστοποιημένων δομών και λει¬ 
τουργιών αρμοδιότητας του Κέντρου. 

θ’. Αποφασίζει, ύστερα από εισήγηση του Γ.Δ., για την 
ανάπτυξη οργάνωση και εφαρμογή ή και ανάθεση της ε¬ 
φαρμογής σε τρίτους, προτύπων προγραμμάτων εκπαί¬ 
δευσης εκπαιδευτών Σ.Ε.Κ. και στελεχών Σ. Υ.Υ. 

ι'. Αποφασίζει, ύστερα από εισήγηση του Γ.Δ. για την α¬ 
νάθεση μελετών σχετικών με το έργο της Πιστοποίησης 
σε τρίτους. 

ια’. Μεριμνά για τη βελτίωση και παραπέρα ανάπτυξη 
του Εθνικού Συστήματος Πιστοποίησης Δομών Σ.Ε.Κ. και 
Σ.Υ.Υ. και λαμβάνει κάθε αναγκαίο μέτρο για την επίτευ¬ 
ξη αυτού του σκοπού. 

Οι αποφάσεις του Δ.Σ.. του Κέντρου που αφορούν τις 
αρμοδιότητες αυτού που αναφέρονται ατα παραπάνω 
εδάφια α’, β', γ’ και η' υποβάλλονται προς έγκριση στον 
Υπουργό Εργασίας. 

5. Πέρα από τις ανωτέρω αρμοδιότητες των προηγου¬ 
μένων παραγράφων στο Διοικητικό Συμβούλιο ανήκει και 
κάθε άλλη αρμοδιότητα σχετική με την διοίκηση και λει¬ 
τουργία του Κέντρου, η οποία δεν ανατίθεται σε άλλο όρ¬ 
γανο. 

Αρθρο 5 

Αρμοδιότητες του Προέδρου του Δ.Σ. 

Ο Πρόεδρος, προεδρεύει στο Δ.Σ., καθορίζει την ημε¬ 
ρήσια διάταξη των συνεδριάσεων και εκπροσωπεί εξωδί- 
κως και δικαστικώςτο Κέντρο, Ο Πρόεδροςδύναται, όταν 
κρίνεται αναγκαίο, να εξουσιοδοτεί με απόφασή του το 
Γενικό Διευθυντή του Κέντρου ή τους Δικηγόρους του 
Κέντρου, να εκπροσωπούν το Κέντρο στα δικαστήρια και 
σε όλες τις δικαστικές και διοικητικές αρχές. Ο 
Πρόεδρος του Δ.Σ. δύναται, εφόσον κρίνει σκόπιμο, να ο¬ 
ρίζει εισηγητές μέλη του Δ.Σ. ή ύστερα από εισήγηση του 
Γενικού Διευθυντή, στελέχη του Κέντρου για θέματα που 
συζητούνται στο Δ.Σ. 

Άρθρο 6 

Προσόντα και τρόπος πρόσληψης 
του Γενικού Διευθυντή 

1. Ο Γενικός Διευθυντής προσλαμβάνεται από τον ιδιω¬ 
τικό τομέα ή αποσπάται από το Δημόσιο και τον ευρύτερο 
Δημόσιο Τομέα, σε κάθε όμως περίπτωση η πρόσληψη και 
η απόσπαση, γίνεται σύμφωνα με τις διατάξεις των επο¬ 
μένων παραγράφων. 

2. Ο Γενικός Διευθυντής πρέπει να έχει τα ακόλουθα 
προσόντα: 

α. Να είναι κάτοχος αναγνωρισμένου πανεπιστημιακού 
τίτλου σπουδών των Α.Ε.Ι. της ημεδαπής ή ισότιμου ιδρύ¬ 
ματος της αλλοδαπής. 

β. Να είναι κάτοχος αναγνωρισμένου μεταπτυχιακού 
τίτλου σπουδών των Α.Ε.Ι. της ημεδαπής ή ισότιμου ιδρύ¬ 
ματος της αλλοδαπής, σε θέματα Οικονομίας και 
Διοίκησης ή Αγοράς Εργασίας ή Εκπαίδευσης και 
Κατάρτισης. 

γ. Να έχει επαγγελματική εμπειρία, τουλάχιστον δέκα 
(10) ετών μετά την απόκτηση του βασικού τίτλου σπου¬ 
δών, στον ιδιωτικό ή δημόσιο τομέα, σε θέματα οικονο¬ 


μίας και διοίκησης ή αγοράς εργασίας ή εκπαίδευσης και 
κατάρτισης εκ των οποίων τουλάχιστον τρία (3) έτη στο 
σχεδίασμά ή διαχείριση ή αξιολόγηση προγραμμάτων 
στον Τομέα των Ανθρώπινων Πόρων. 

δ. Να έχει άριστη γνώση, εκτός της ελληνικής, της αγ¬ 
γλικής ή γαλλικής ή γερμανικής γλώσσας. 

3. Κατά την αξιολόγηση των προσόντων της προηγού¬ 
μενης παραγράφου θα εκτιμηθεί ιδιαίτερα τυχόν διεθνής 
επαγγελματική εμπειρία στα παραπάνω θέματα ή και α¬ 
ποδεδειγμένη επαγγελματική εμπειρία σε θέματα 
Πιστοποίησης αρμοδιότητας του Κέντρου ή και προϋπη¬ 
ρεσία σε Διευθυντική θέση στο δημόσιο ή ιδιωτικό τομέα. 

4. Η πλήρωση της θέσης του Γενικού Διευθυντή του 
Κέντρου γίνεται ύστερα από δημόσια πρόσκληση εκδή¬ 
λωσης ενδιαφέροντος που προβαίνει το Δ.Σ. του 
Κέντρου, ύστερα από έγκριση του Εποπτεύοντος 
Υπουργού. 

Η επιλογή του Γενικού Διευθυντή γίνεται από Ειδική 
Επιτροπή Επιλογής που συγκροτεί ο Υπουργός Εργασίας 
μετά από εισήγηση του Δ.Σ. του Κέντρου. Η Ειδική 
Επιτροπή Επιλογής μετά από αξιολόγηση των τυπικών και 
ουσιασπκώνπροσόντωντων υποψήφιων και μετά από την 
διενέργεια συνεντεύξεων, προβαίνει στην τελική επιλογή 
του προσώπου για την θέση του Γ.Δ. του Κέντρου, την ο¬ 
ποία υποβάλλει στον Υπουργό Εργασίας για έγκριση. 

5. Η πρόσληψη του Γενικού Διευθυντή γίνεται με α¬ 
πόφαση του Δ.Σ. του Κέντρου, μετά από έγκριση του 
Υπουργού Εργασίας, με σύμβαση ορισμένου χρόνου τε¬ 
τραετούς διάρκειας και με αποδοχές ανάλογες με τη ση¬ 
μασία της θέσεως που καταλαμβάνει και σύμφωνα με τις 
ισχύουσες διατάξεις. 

Άρθρο 7 

Αρμοδιότητες Γενικού Διευθυντή 

1, Ο Γ ενικός Διευθυντής είναι το ανώτατο εκτελεστι¬ 
κό όργανο του Κέντρου, προΐσταται των υπηρεσιών και 
του προσωπικού αυτού, διευθύνει τις εργασίες του, συμ¬ 
μετέχει χωρίς δικαίωμα ψήφου στις συνεδριάσεις του 
Δ.Σ. εισηγούμενος τα προς συζήτηση θέματα και με¬ 
ριμνά για την εκτέλεση των αποφάσεων του Δ.Σ. 

2. Επίσης έχει τις παρακάτω αρμοδιότητες πέρα από ε¬ 
κείνες που τυχόν ανατεθούν σ’ αυτόν με αποφάσεις του 
Δ.Σ. του Κέντρου. 

α. Τοποθετεί και κατανέμει το προσωπικό του Κέντρου, 
αναθέτοντας σε αυτό συγκεκριμένα καθήκοντα, ανάλογα 
με τις ειδικότερες κάθε φορά ανάγκες του Κέντρου, πά¬ 
ντοτε όμως μέσα στα πλαίσια των γενικότερων αρμοδιο¬ 
τήτων και καθηκόντων του προσωπικού αυτού. 

β. Διευθύνει, ελέγχει και συντονίζει το διοικητικό και 
διαχειριστικό έργο καθώς και το έργο της πιστοποίησης 
του Κέντρου. 

γ. ΕισηγείταιστοΔ.Σ. το ετήσιο πρόγραμμα δράσης του 
Κέντρου και τον αντίστοιχο προϋπολογισμό, με βάση τις 
επιμέρους προτάσεις τωντομέωντου Κέντρου. 

δ. Εισηγείται στο Δ.Σ. τον απολογισμό και ισολογισμό 
του Κέντρου καθώς και την αναλυτική ετήσια έκθεση των 
δραστηριοτήτων και προοπτικών του Κέντρου. 

ε. Εισηγείται στο Δ.Σ. όλα τα θέματα που αφορούν το 
έργο πις Πιστοποίησης και την εν γένει λειτουργία του 
Κέντρου. 

στ. Εγκρίνει δαπάνες του Κέντρου και αποφασίζει για 
τις προμήθειες και εκτελέσεις έργων μέχρις ορισμένου 
ποσού, το οποίο προκαθορίζεται από το Δ.Σ. του Κέντρου. 

ζ. Συμμετέχει σε Γνωμοδοτικές Επιτροπές Πιστοποίησης, 
η. Μεριμνά για τη διασφάλιση του συντονισμού καιε- 
πικοινωνίαςτου Κέντρου μετις αρμόδιες υπηρεσίες του 
Υπουργείου Εργασίας και Κοινωνικών Ασφαλίσεων και 
της 5ης Γ ενικής Διεύθυνσης της Ευρωπαϊκής Επιτροπής 
καθώς και με άλλες υπηρεσίες, Κέντρα, Οργανισμούς, 
Ινστιτούτα, και εν γένει φορείς που ασχολούνται με θέμα¬ 
τα αρμοδιότητας του Κέντρου. 

θ. Μεριμνά για την εύρυθμη, απρόσκοπτη και αποτελε¬ 
σματική λειτουργία του Κέντρου και για την αποτελεσμα¬ 
τική εφαρμογή και παραπέρα ανάπτυξη του έργου της 
Πιστοποίησης που έχει ανατεθεί σ' αυτό. 

ι. Συμμετέχει στην επιλογή του προσωπικού του 
Κέντρου. 

Άρθρο 8 

Οργανωτική Δομή του Κέντρου 

Η Οργανωτική Δομή του Κέντρου αποτελείται από: 
α. Τρεις (3) Τομείς, ήτοι; 

1. Τομέας Σχεδιασμού, Προγραμματισμού και 
Ανάπτυξης. 

2. Τομέα Πιστοποίησης. 

3 Τομέα Διοικητικής Υποστήριξης. 

β. Ο κάθε Τομέας αποτελείται από τμήματα ως εξής: 

1. Ο Τομέας Σχεδιασμού, Προγραμματισμού και 
Ανάπτυξης περιλαμβάνει δύο (2) τμήματα. 

1 α. Το Τμήμα Προγραμματισμού και Σχεδιασμού των α¬ 
ναγκών σε πιστοποιημένες δομές Σ. Ε. Κ. και Σ. Υ.Υ. 

1 β. Το Τμήμα Σχεδιασμού και Ανάπτυξης των κριτηρίων 
και διαδικασιών ελέγχου, συνεχούς παρακολούθησης και 
αξιολόγησης της πιστοποίησης. 

2. Ο Τομέας Πιστοποίησης αποτελείται από τα τμήμα¬ 
τα: 

2α. Τμήμα Πιστοποίησης Δομών Σ.Ε.Κ. 

2β. Τμήμα Πιστοποίησης Δομών Σ.Υ.Υ. 

2γ. Τμήμα Πιστοποίησης Εκπαίδευσης Εκπαιδευτών 
Σ.Ε.Κ. και στελεχών (Σ.Υ.Υ.). 

2δ. Τμήμα Πιστοποίησης Προγραμμάτων Σ.Ε.Κ. και ο¬ 
λοκληρωμένων προγραμμάτων καταπολεμήσεως του α¬ 
ποκλεισμού από την αγορά εργασίας. 

3. Ο Τομέας Διοικητικής Υποστήριξης αποτελείται από 
τα τμήματα: 

3α. Τ μήμα Διοικητικού 
3β. Τ μήμα Οικονομικού 

γ. Συνιστώνται δύο (2) ανεξάρτητα τμήματα που υπάγο¬ 
νται στην εποπτεία του Γ ενικού Διευθυντή και είναι τα ε- 

ξή ς: 

1. Τμήμα Δημοσίων και Διεθνών Σχέσεων. 

2. Τμήμα Πληροφορικής και Μηχανογραφικής 
Υποστήριξης του Κέντρου. 

δ. Επίσης συνιστάται ανεξάρτητο νομικό τμήμα που υ¬ 
πάγεται στην εποπτεία του Προέδρου του Δ.Σ. 

Αρθρο 9 

Στελέχωση του Κέντρου 

Το προσωπικό του Κέντρου προσλαμβάνεται από τον 
Ιδιωτικό τομέα ή αποσπάται από το Δημόσιο και ευρύτερο 
δημόσιο τομέα, ύστερα από δημόσια προκήρυξη και α¬ 
ξιολόγηση των τυπικών και ουσιαστικών προσόντων των 
υποψηφίων. 

Αν το προσωπικό που θα επιλεγεί κατέχει έμμισθη θέση 
στο δημόσιο ή στον ευρύτερο δημόσιο τομέα, λαμβάνει 
μόνο συμπληρωματικά τη διαφορά μεταξύ των αποδοχών 


από την κύριά του θέση και τη θέση για την οποία επιλέ¬ 
γεται. Σε περίπτωση, όμως, που οι αποδοχές από την κύ¬ 
ρια θέση είναι μεγαλύτερες από τις αποδοχές της θέσεως 
για την οποία έχει επιλεγεί, διατηρεί ολόκληρες τις απο¬ 
δοχές από την κύ ρια θέση. 

α. Προσιοπικό με θητεία: Εκτός από τη θέση του 
Γενικού Διευθυντή του Κέντρου, συνιστώνται δύο (2) θέ¬ 
σεις Δικηγόρων με σχέση εμμίσθου εντολής και θητεία 
τεσσάρων (4) ετών. Αυτοί πρέπει να έχουν επαγγελματι¬ 
κή εμπειρία τουλάχιστον δέκα (10) ετών και ειδικότερα ε¬ 
μπειρία σε νομοτεχνική επεξεργασία και σε θέματα διοι¬ 
κητικό ύ δίκαιο υ κα ι εν γένει σε θέματα νομικήςφύσηςπου 
αφορούν τις αρμοδιότητες του Κέντρου. 

β. Μόνιμο προσωπικό. Για τη στελέχωση του Κέντρου, 
συνιστώνται οι εξής θέσεις μόνιμου προσωπικού: 

βΙ.Τ ρεις (3) θέσεις προϊσταμένων Διοικητικών Τομέων 
ως εξής: 

Μία θέση Προϊσταμένου του Τομέα Σχεδιασμού, 
Προγραμματισμού και Ανάπτυξης με τα εξής προσόντα: 
κάτοχος πτυχίου ΑΕΙ ή ισότιμου αναγνωρισμένου ιδρύμα¬ 
τος της αλλοδαπής και κάτοχος μεταπτυχιακού τίτλου 
σπουδών σε θέματα Οικονομίας και Διοίκησης, Αγοράς 
Εργασίας ή Εκπαίδευσης και Κατάρτισης ή να έχει μετα¬ 
πτυχιακή εξειδίκευση ή ειδικές σπουδές σε θέματα 
Σχεδιασμού και Προγραμματισμού των πολιτικών απα¬ 
σχόλησης ή εκπαίδευσης- κατάρτισης του ανθρώπινου 
δυναμικού. 

Επιπλέον, θα πρέπει να διαθέτει επαγγελματική εμπει¬ 
ρία, τουλάχιστον 5 ετών, στον ιδιωτικό ή δημόσιο τομέα, 
σε θέματα σχετικά με την Αγορά Εργασίας ή με την 
Επαγγελματική Εκπαίδευση και Κατάρτιση, εκ των οποί 
ων 2 έτη τουλάχιστον σε θέματα σχεδιασμού ή διαχείρι¬ 
σης ή αξιολόγησης ή παρακολούθησης προγραμμάτων 
στον τομέα των Ανθρώπινων Πόρων. 

Επίσης θα πρέπει να χειρίζεται επαρκώς, εκτός της ελ¬ 
ληνικής. την αγγλική ή γαλλική γλώσσα, ενώ τυχόν γνώση 
των Κανονισμών και των διαδικασιών σχεδιασμού, έγκρι¬ 
σης και υλοποίησης Κοινοτικών προγραμμάτων στον 
Τομέα των Ανθρώπινων Πόρων, καθώς και η γνώση της 
χρήσης Η/Ύ (Λογισμικό γραφείου και στατιστικά πακέτα) 
θα εκτιμηθούν ιδιαίτερα. 

Μία θέση Προϊσταμένου του Τομέα Πιστοποίησης μετά 
εξής προσόντα: Κάτοχος πτυχίου ΑΕΙ ή ισότιμου ανα¬ 
γνωρισμένου ιδρύματος της αλλοδαπής και κάτοχος με¬ 
ταπτυχιακού τίτλου σπουδών σε θέματα Αγοράς 
Εργασίας ή Εκπαίδευσης και Κατάρτισης, ή να έχει μετα¬ 
πτυχιακή εξειδίκευση ή ειδικές σπουδές σε θέματα οργά¬ 
νωσης, εφαρμογής και ελέγχου ή αξιολόγησης διαδικα¬ 
σιών ή μεθόδων παροχής εκπαιδευτικών δραστηριοτή¬ 
των ή πιστοποίησης εκπαιδευτικών δομών ή λειτουργιών 
ή προγραμμάτων σπουδών. 

Επιπλέον, θα πρέπει να διαθέτει επαγγελματική εμπει¬ 
ρία, τουλάχιστον 5 ετών μετά την απόκτηση του βασικού 
τίτλου σπουδών, στον ιδιωτικό ή δημόσιο τομέα, σε θέμα¬ 
τα σχετικά με την οργάνωση και εφαρμογή προγραμμά¬ 
των, καθώς και διαδικασιών και μεθόδων ανάπτυξης του 
ανθρώπινου δυναμικού, εκ των οποίων 2 πλήρη έτη του¬ 
λάχιστον στην οργάνωση, διαχείριση, εφαρμογή και έ¬ 
λεγχο ή αξιολόγηση προγραμμάτων παροχής επαγγελ¬ 
ματικής Εκπαίδευσης και Κατάρτισης καθώς και 
Ολοκληροτμένων Προγραμμάτων Καταπολέμησης του 
Αποκλεισμού απάτην Αγορά Εργασίας. 

Επίσης θα πρέπει να χειρίζεται επαρκώς, εκτός της ελ- 

ληνικής γλώσσας, την αγγλική ή γαλλική γλώσσα και να έ¬ 
χει γνώσεις στη χρήση Η/Υ (Λογισμικό γραφείου και στα¬ 
τιστικά πακέτα), ενώ τυχόν διεθνής επαγγελματική εμπει¬ 
ρία στα παραπάνω θέματα ή και εμπειρία σε θέματα πι¬ 
στοποίησης αρμοδιότητας του Τομέα, θα εκτιμηθεί 
ιδιαίτερα. 

Μία θέση Προϊσταμένου του Τομέα Διοικητικής Υπο¬ 
στήριξης με τα εξής προσόντα: Κάτοχος πτυχίου, ΑΕΙ ή ι¬ 
σότιμου αναγνωρισμένου ιδρύματος της αλλοδαπής οι¬ 
κονομικών σπουδών ή σπουδών στη διοίκηση επιχειρή¬ 
σεων. 

Επιπλέον, θα πρέπει να διαθέτει επαγγελματική εμπει¬ 
ρία, τουλάχιστον 5 ετών μετά την απόκτηση του βασικού 
τίτλου σπουδών, στον ιδιωτικό ή δημόσιο τομέα, σε θέμα¬ 
τα χρηματοοικονομικής διαχείρισης και λογιστικής, εκ 
των οποίων τουλάχιστον 2 έτη σε υπεύθυνη θέση, καθώς 
και γνώση στη χρήση συστημάτων πληροφορικής σχετι¬ 
κών με τον τομέα ευθύνης του. 

Θα εκτιμηθεί ιδιαίτερα τυχόν εμπειρία στην οικονομική 
διαχείριση Κοινοτικών προγραμμάτων καθώς και η γνώ¬ 
ση, εκτός της ελληνικής, της αγγλικής ή γαλλικής γλώσ¬ 
σας. 

β2. Δέκα (10) θέσεις προϊσταμένων τμημάτων για την 
στελέχωση των τομέων της προηγούμενης παραγράφου 
με τα εξής προσόντα: Κάτοχοι πτυχίου ΑΕΙ ή αναγνωρι¬ 
σμένου ισότιμου ιδρύματος της αλλοδαπής και η επαγ¬ 
γελματική εμπειρία τουλάχιστον τριών ετών μετά την α¬ 
πόκτηση του βασικού πτυχίου σε θέματα σχετικά με τα α¬ 
ντικείμενα του Κέντρου. Θα εκτιμηθεί ιδιαίτερα τυχόν 
μεταπτυχιακή εξειδίκευση ή ειδικές σπουδές στα σχετικά 
θέματα ή και γνώση και εμπειρία στο σχεδίασμά, διαχείρι¬ 
ση ή αξιολόγηση Κοινοτικών προγραμμάτων στον τομέα 
των Ανθρώπινων Πόρων καθώς και η γνώση της αγγλικής 
ή γαλλικής γλώσσας και η ικανότητα χρήσης συστημάτων 
πληροφορικής. Για τον/την υπεύθυνο του Τμήματος 
Δημοσίων και Διεθνών Σχέσεων η πολύ καλή γνώση της 
αγγλικής ή και γαλλικής γλώσσας θεωρείται απαραίτητη. 

β3. Τριάντα (30) θέσεις Διοικητικού προσωπικού ως ε¬ 

ξής: 

Είκοσιτρείς (23) θέσεις ΠτυχιούχωνΑ.Ε.Ι. καιΤ.Ε.Ι. ή α¬ 
ναγνωρισμένων ισότιμων ιδρυμάτων της αλλοδαπής για 
τη στελέχωση των τμημάτων. 

Επί πλέον, και οι δύο ανωτέρω κατηγορίες προσωπικού 


πρέπει να διαθέτουν επαγγελματική εμπειρία τουλάχι- 
στοντριών ετών μετά την απόκτηση του βασικού πτυχίου 
σε θέματα σχετικά με το αντικείμενο των Τομέων ή 
Τμημάτων. Θα εκτιμηθεί ιδιαίτερα τυχόν μεταπτυχιακή ε- 
ξειδίκευση ή ειδικές σπουδές στα σχετικά θέματα ή και 
γνώση και εμπειρία στο σχεδίασμά, διαχείριση ή αξιολό¬ 
γηση Κοινοτικών προγραμμάτων στον τομέα των 
Ανθρώπινων Πόρων καθώς και η γνώση μιας ξένης γλώσ¬ 
σας και η ικανότητα χρήσης συστημάτων πληροφορικής. 

Επτά (7) θέσεις Δευτεροβάθμιας Εκπ/σης Γραμματέων- 
δακτυλογράφων με τα εξής προσόντα: Κάτοχοι απολυ¬ 
τηρίου Γενικού Λυκείου ή πτυχίου Τεχνικού- 
Επαγγελματικού Λυκείου - τομέα Οικονομίας και 
Διοίκησης ή αντίστοιχο πτυχίου του Ενιαίου 
Πολυκλαδικού Λυκείου και επί πλέον πρέπει να έχουν 
γνώσεις στη χρήση ηλεκτρονικών υπλογιστών, να είναι 
γνώστες τουλάχιστον μιας ξένης γλώσσας και να έχουν α¬ 
ποδεδειγμένη επαγγελματική σχετική εμπειρία τουλάχι¬ 
στον δύο ετών, Θα εκτιμηθεί ιδιαίτερα τυχόν γνώση και ε¬ 
μπειρία των κοινοτικών προγραμμάτων στον τομέα των 
Ανθρώπινων Πόρων ή και προϋπηρεσία σε υπεύθυνη θέ¬ 
ση γραμματειακής υποστήριξης. 

β4. Τρεις (3) θέσεις κλητήρων και Μία (1) θέση οδηγού 
με τα εξής προσόντα: Κάτοχοι απολυτηρίου Υποχρεω¬ 
τικής Εκπ/σης για τις θέσεις κλητήρων, και κάτοχο επαγ¬ 
γελματικού διπλώματος οδήγησης για την θέση οδηγού. 

Άρθρο 10 
Έναρξη ισχύος 

Η ισχύς του παρόντος Διατάγματος αρχίζει από της δη¬ 
μοσίευσή του στην Εφημερίδα της Κυβέρνησης. 

Στον Υπουργό Εργασίας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Απριλίου 1997 
Ο ΠΡΟΕΔΡΟΣ ΤΗΣΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΓΙΑΝΝΟΣ ΠΑΠΑΝΤΩΝΙΟΥ ΜΙΛΤ. ΠΑΠΑΪΩΑΝΝΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗ 

ΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

•Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βασ, Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 18531 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 

- Μέχρι 8 σελίδες 150 δρχ. 

ΤΙΜ Η ΦΥΛΛΩΝ - Από 9 μέχρι 16 σελίδες 300 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ -Από 16 σελίδες και άνωπροσούξηση 100 δρχ. ανά Βσέλιδο ή μέρους αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 >· 

10.000 

50,000 

25.000 

10.000 

5.000 

10.000 

3.000 

250.000 

10.000 

2.500 δρχ. 

2.500 » 

500 » 

2.500 » 

1 .250 » 

500 .. 

250 » 

500 » 

150 » 

12.500 » 

500 >■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 10.000 >· 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με το ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικούτου Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταυεία. 

* Οι συνδρομητές του εξωτερικού μπορούν να στέλνουντο ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00'έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















